ועדת הכלכלה, כנסת 20, פרוטוקול מספר 491, 2017-04-30 11:00

איתן כבל: שלום לכולם.

איתן כבל: בוקר טוב, שבוע טוב.

איתן כבל: אני לא שמח לפתוח את ישיבת ועדת הכלכלה של הכנסת, ועדה קצרה.

איתן כבל: גברתי מנהלת הוועדה, יועצת משפטית, דובר, רשמת, אורחים נכבדים, הדיון הזה לא הולך להיות ארוך אבל אני רוצה ברשות

איתן כבל: כם לומר כמה מילים: מדובר על תיקון צו רשות שדות התעופה (מתן שירותים בשדה דב הוז (תל אביב)), התש"ן-1989.

איתן כבל: האמת היא שמבחינתי משרד התחבורה וכל הנוגעים בעניין ראויים לכל נזיפה, ואני אומר זאת בצורה הכי בוטה והכי ברורה.

איתן כבל: אני מקווה מאוד שבדברים יותר חשובים מהצו ההתנהלות קצת יותר רצינית ומשמעותית.

איתן כבל: הרי יכולתי גם לא לכנס את הוועדה, אני לא חייב.

איתן כבל: סיימתי את כל המכסה של הדיונים שהכנסת אפשרה לי.

איתן כבל: אי אפשר לומר שבשוטף אנחנו לא נענים לכל עניין.

איתן כבל: למה תמיד לעשות את זה אחרי הדקה ה-90?

איתן כבל: אותי לפחות הדברים האלה מדאיגים.

איתן כבל: זה חוזר על עצמו.

איתן כבל: זה גם סוג של – אני לא בטוח שמישהו במערכת היה רוצה שכך יתנהגו האנשים שעובדים אתו או מתחתיו.

איתן כבל: נכון שזה רק עניין לכאורה טכני, אני לא נכנס למהות ולמשמעויות הגדולות שהעניין נוגע בו.

איתן כבל: ועדת הכלכלה עוסקת בנושא שדה דב, המשך פעילותו כן או לא לאורך כל השנה.

איתן כבל: גם לוועדה יש עמדה מאוד ברורה שהיא הביעה אותה על הצורך להמשיך ולהפעיל את שדה דב.

איתן כבל: על הצעת החוק של חברי הכנסת שמולי וסמוטריץ', שזכתה לרוב מעל 60 חברי כנסת להמשך הפעילות ברמה כזאת או אחרת.

איתן כבל: את כל הדברים האלה אנחנו מכירים ויודעים ובאמת, הייתי צריך לעזוב את כל עיסוקי, ויש לא מעט, בוודאי ובוודאי גם עיסוקים פוליטיים, אנחנו אנשים פוליטיים, ואני באמת רוצה שתעבירו את המסר וגם אתה תכתוב את זה בהודעה שההתנהלות הזאת לא מקובלת עלינו.

איתן כבל: היא במידה רבה זה - - - של זלזול.

איתן כבל: אני לא חושב שמישהו מזלזל בנו אלא זה מדאיג לגבי האופן שבו המערכות עובדות ומתנהלות.

איתן כבל: מי מציג את הצו?

איתן כבל: בבקשה אדוני.

<רון חלפון: אני מהלשכה המשפטית של משרד התחבורה.

<רון חלפון: קודם כל אני אפתח בתודה ליושב ראש הוועדה, להנהלת הוועדה ולייעוץ המשפטי על זה שהם נערכו בזמן כל כך קצר לקיים את הדיון בוועדה.

<רון חלפון: אני יודע שזה לא היה פשוט, בטח בפגרה, וידוע לנו שעברתם את המכסה לכן פנינו למזכירות הוועדה - -

איתן כבל: ימי זיכרון...

<רון חלפון: לכן אדוני, הכרת התודה היא כנה.

<רון חלפון: עכשיו אני אסביר מדוע הגענו לרגע האחרון: חוק שדה דב הוז (הוראות מיוחדות), אושר ב-28.3 לאחר שבית המשפט העליון לא קיבל את ערכאת המדינה להמשיך להפעיל את שדה דב הוז.

<רון חלפון: זאת אומרת שמה-28.3 אנחנו התחלנו קצת קודם, לפני שהחוק אושר, היינו במרתון להספיק להביא את הצו לאישורו.

<רון חלפון: זאת אומרת, היינו צריכים להתייעץ עם מועצת רשות שדות התעופה, לקבל את אישור שר הביטחון, אישור משרד המשפטים וכמובן להביא את זה לוועדה כולל לעבור דרך יושב ראש הכנסת.

<רון חלפון: לגישתנו, אנחנו עשינו את זה בזמן שיא.

<רון חלפון: זה נכון שהמדינה עובדת כמו שהיא עובדת.

<רון חלפון: בית המשפט העליון נתן את ההחלטה רק במרץ.

<רון חלפון: החוק הזה אושר ב-28.3.

<רון חלפון: זה שהצלחנו לעבור את כל זה בחודש היה הכי מהר שיכולנו, ושוב אני חוזר על תודתי לוועדה.

<רון חלפון: לגוף העניין, אם אני אוכל לעבור: סעיף 5(א)(4) לחוק רשות שדות התעופה קובע שהרשות תיתן שדה תעופה צבאי שאינו שדה תעופה של הרשות, שירותים שעליהם יורה שר התחבורה בצו, בהתייעצות עם מועצת הרשות ובאישור שר הביטחון.

<רון חלפון: הצו כאמור יובא לידיעת ועדת הכלכלה של הכנסת.

<רון חלפון: כאמור, ב-28.3 אושר חוק שדה התעופה דב הוז (הוראות מיוחדות), שאפשר להמשיך את הפעילות התעופתית האזרחית בשדה דב עד לסיום הפעילות התעופתית הצבאית, שזה יימשך עד ינואר 2019 ולכן אנחנו מביאים את הצו, וברשות היושב ראש אני אקריא אותו: צו רשות שדות התעופה (מתן שירותים בשדה דב הוז (תל אביב)) (תיקון), התשע"ז – 2017

איתן כבל: אוקי, העניין ברור.

איתן כבל: אני רק ברשותך רוצה להוסיף שברגע שתתקבל החלטה של שר הביטחון על הפסקת השימוש הצבאי בשדה דב, תצא הודעה מסודרת שגם תועלה באתר האינטרנט, שפשוט נדע שהדברים אכן מתבצעים, בסדר?

איתן כבל: זה גם מה שאת רשמת, נכון?

איתן כבל: תקריאי איך את רוצה שזה ייכתב.

<אביגל כספי: בסמוך לקבלת הודעת שר הביטחון – כלומר, יהיה סעיף קטן (ב).

<אביגל כספי: 1, מה שכתוב בו יהפוך לסעיף קטן (א) ו-(ב) יהיה: בסמוך להודעת שר הביטחון כאמור בסעיף קטן (א), תפורסם באתר האינטרנט של משרד התחבורה והבטיחות בדרכים הודעה לציבור על מועד הפסקת הפעולות כמשמעותו בחוק שדה תעופה דב הוז (הוראות מיוחדות) וכולי.

איתן כבל: אוקי.

איתן כבל: יש למישהו הערות לתוספת שלנו?

<רון חלפון: אדוני, אני מבקש להעיר: באופן עקרוני אין שום בעיה עם התוספת הזאת, היא ברורה מאליה.

<רון חלפון: משרד התחבורה ורשות התעופה האזרחית ורשות שדות התעופה יודיעו לציבור.

<רון חלפון: גם מבחינה פרקטית, זה לא תחנת רכבת.

<רון חלפון: אדם לא מגיע לתחנה ולוקח טיסה.

<רון חלפון: מוכרים לו כרטיסי טיסה - -

איתן כבל: העניין ברור.

איתן כבל: לא חשוב - -

<רון חלפון: מבחינת הציבור זה ברור לחלוטין שהוא ידע.

<רון חלפון: אנחנו גם מצהירים לפרוטוקול שאנחנו ניידע אותם בכל האמצעים, כולל בתקשורת.

<רון חלפון: אני לא יודע אם בלוח הזמנים הצפוף שיש לנו, זאת אומרת פרסום הצו, אנחנו צריכים להעביר אותו לפרסום עד שעה שלוש, אם נוכל לקבל את כל האישורים.

<רון חלפון: צריך לדעת ששר הביטחון כבר אישר את הצו.

<רון חלפון: - -

איתן כבל: יקירי, אנחנו התכנסנו פה לכבודכם.

איתן כבל: את התוספת המצ'וקמקת של הסעיף הזה, אל תתחיל לתת לי, עורך דין חלפון, מה נכון ומה לא נכון.

איתן כבל: זה ייכנס, זה הכל.

איתן כבל: בלי יכולים או לא יכולים.

איתן כבל: אם אני יכולתי לעזוב את כל עיסוקי ולבוא ביום ראשון ולכבד אתכם אז תכבדו גם אותנו.

איתן כבל: חבל על הדיבורים.

איתן כבל: זה יהיה חלק מהעניין.

איתן כבל: האמת היא שזו בקשה טריוויאלית.

איתן כבל: אפילו לא ביקשתי, איך אומרים?

איתן כבל: ששר התחבורה יגלוש באלפים כדי שהצו הזה יתארך.

איתן כבל: זה הכי...

<אביגל כספי: זה נובע מזה שזה תלוי במשהו ספציפי ולא במועד שקבוע.

<אביגל כספי: ..

איתן כבל: יקירי, אני צריך שזה יהיה ברור.

איתן כבל: איך אומרים?

איתן כבל: אנחנו פה מכירים את העבודה שלנו, ,אנחנו יודעים מה צריך.

איתן כבל: ההערה שלך מקובלת עלי.

איתן כבל: צריך להצביע על זה?

<אביגל כספי: בגלל שזה לידיעת הוועדה, כדאי להצביע.

איתן כבל: אני בכל מקרה אצביע על זה כדי שאם מחר מישהו יעתור ויגידו כן צריך, לא צריך.

איתן כבל: אני מעלה להצבעה.

איתן כבל: בעד – הרוב

איתן כבל: נמנעים – אין <צו רשות שדות התעופה (מתן שירותים בשדה דב הוז (תל אביב))(תיקון), התשע"ז-2017, אושר.>

איתן כבל: אני מאשר את השורה לידיעת הוועדה עם התוספת הקצרה של הפרסום באתר האינטרנט.

איתן כבל: אתה לא צריך להעיר את שר התחבורה משנתו כדי לקבל את האישור הזה.

איתן כבל: הערות, משהו?

איתן כבל: תודה רבה לכם.

איתן כבל: הישיבה נעולה.